เพื่อไทย จี้ บ๊กตู่ ตัดสินใจ อย่าหวัง ขี่ม้าเลียบค่าย วัดกระแส 
ส.ส.โคราช พรรคเพื่อไทย แนะ รัฐบาลอย่าใช้ม็อบชนม็อบเพื่อคุมอำนาจต่อจี้ บิ๊กตู่ ต้องมีท่าทีชัดเจนอย่าหวัง ขี่ม้าเลียบค่าย เพื่อวัดกระแสวันที่ 11 ส.ค. นายประเสริฐ จันทรรวงทอง ส.ส.นครราชสีมา ในฐานะรองหัวหน้าพรรคเพื่อไทย และอดีตรัฐมนตรีช่วยว่าการกระทรวงคมนาคม เปิดเผยว่า การแก้ไขรัฐธรรมนูญที่ภาคประชาสังคมกำลังเรียกร้องในขณะนี้ หากพิจารณาดูแล้วจะพบว่า ท่าทีของ พลเอกประยุทธ์ จันทร์โอชา นายกรัฐมนตรี ยังไม่มีการตอบรับหรือปฏิเสธแต่อย่างใด แต่ใช้วิธีการ ขี่ม้าเลียบค่าย ไปเรื่อยๆ เพื่อวัดกระแสก่อนที่จะตัดสินใจในที่สุดรัฐบาลจะใช้วิธีการใดก็ควรเร่งอธิบายมา รวมทั้งการแก้ไขรัฐธรรมนูญควรที่จะมีการตั้งสมาชิกสภาร่างรัฐธรรมนูญ หรือ สสร.เพื่อให้รัฐธรรมนูญฉบับนี้ยึดโยงกับประชาชน และเป็นไปตามการเรียกร้องของประชาชน รวมทั้งต้องมีกรอบเวลาชัดเจน ไม่ควรใช้เวลานาน จนก่อให้เกิดความขัดแย้งลุกลามไปทั้งประเทศ นายประเสริฐ กล่าวด้วยว่า การแก้ไขรัฐธรรมนูญ เป็นเรื่องใหญ่ ที่รัฐบาลควรทีจะต้องเร่งตัดสินใจ เพราะการเรียกร้องของ นักเรียน นักศึกษา และประชาชน ผ่านการจัดแฟลชม็อบ ตามมหาวิทยาลัยต่างๆ เป็นการแสดงออกอย่างชัดเจน ซึ่งรัฐบาลควรที่จะตอบสนองและมีความชัดเจนว่า จะทำเช่นไรในสถานการณ์ที่เกิดขึ้นพลเอกประยุทธ์ในฐานะผู้นำประเทศควรที่จะต้องตัดสินใจและแสดงท่าทีที่ชัดเจนว่าจะทำอย่างไรกับความขัดแย้งในสังคมที่เพิ่มสูงขึ้น นอกจากนี้ภาครัฐไม่ควรเปิดทางให้คนในรัฐบาลไปจัดตั้งกลุ่มการเมืองมีเป้าหมายให้ปะทะกับกับแฟลชม็อบ เพื่อหวังเกิดสงครามกลางเมืองเป็นข้ออ้างในการคุมอำนาจต่อไป โดยที่รัฐบาลเป็นผู้สร้างความขัดแย้งเพียงเพื่อหวังอยู่ในอำนาจเท่านั้น นายประเสริฐ กล่าว
ส.ส.โคราช พรรคเพื่อไทย แนะ รัฐบาลอย่าใช้ม็อบชนม็อบเพื่อคุมอำนาจต่อ จี้ บิ๊กตู่ ต้องมีท่าทีชัดเจนอย่าหวัง ขี่ม้าเลียบค่าย เพื่อวัดกระแส
ธรรมศาสตร์จะไม่ทน,เพื่อไทย,นศ.ชุมนุม,ขี่ม้าเลียบค่าย,ประยุทธ์ จันทร์โอชา,ประเสริฐ จันทรรวงทอง,ส.ส.นครราชสีมา เพื่อไทย,ข่าวทั่วไป